歡樂滿東華

《歡樂滿東華》係香港東華三院同電視廣播有限公司聯合主辦嘅一個大型慈善籌款活動，係無綫電視慈善節目之一。而活動中最重要嘅電視節目《歡樂滿東華》就喺每年12月嘅其中一個星期六夜晚舉行，目的係為東華三院籌募經費，節目前身係1974年創辦嘅《歡樂今宵之東華籌款晚會》，1979年改做而家呢個名，逐步發展到今日嘅《歡樂滿東華》。

《歡樂滿東華》喺每年12月第一或第二個星期六夜晚，喺無綫電視翡翠台現場直播。同其他慈善機構嘅電視籌款節目唔同，節目會喺播放晚間新聞之後，繼續直播到深夜兩三點，節目總時間長達最少六個鐘。

改名
1986年12月，由於港督尤德爵士喺任內逝世，為咗表示哀悼，當年嘅節目名改做《愛心滿東華》。

2019年12月，由於反修例運動持續緊，考慮到社會氣氛唔「歡樂」，當年嘅節目名改做《善心滿東華》。

東華三院官方網頁
 歡樂滿東華2009 - 主頁 - tvb.com
 歡樂滿東華2010 - 主頁 - tvb.com
 歡樂滿東華2011 - 主頁 - tvb.com
 歡樂滿東華2012 - 主頁 - tvb.com
 歡樂滿東華2013 - 主頁 - tvb.com
 歡樂滿東華2014 - 主頁 - tvb.com
 歡樂滿東華2015 - 主頁 - tvb.com
 歡樂滿東華2016 - 主頁 - tvb.com
 歡樂滿東華2017 - 主頁 - tvb.com
 歡樂滿東華2018 - 主頁 - tvb.com
 善心滿東華2019 - 主頁 - tvb.com
  歡樂滿東華2020 - 主頁 - tvb.com
 歡樂滿東華2021 - 主頁 - tvb.com
 歡樂滿東華2022 - 主頁 - tvb.com

無綫電視慈善節目
東華三院